# Bayeux

Bayeux :
| Melestradurezh ||
| Stad | Frañs |
| Rannvro | Normandi |
| Departamant | Calvados |
| Arondisamant | Bayeux |
| Kanton | Bayeux |
| Kod kumun | 14047 |
| Kod post | 14400 |
| Maer Amzer gefridi | Patrick Gomont 2014-2026 |
| Etrekumuniezh | Bayeux Intercom |
| Lec'hienn web | https://www.bayeux.fr/ |
| Poblañsouriezh ||
| Poblañs | 12 640 ann. (2020) |
| Stankter | 1 778 ann./km² |
| Douaroniezh ||
| Daveennoù lec'hiañ | |
| Uhelderioù | bihanañ 32 m — brasañ 67 m |
| Gorread | 7,11 km² |
| kemmañ |
Bayeux zo ur gumun hag ur gêr e departamant gall Calvados. Pennlec'h arondisamant Bayeux ha kanton Bayeux eo.

## Douaroniezh

* War lez ar stêr Aure emañ Bayeux, 28 km ouzh gwalarn Caen.

## Anv
### Stummoù skrivet
#### Hen-impalaerezh roman

* Augustodurum (mein-bonn; Taolenn Peutinger)

#### Impalaerezh roman izel

* Civitas Baiocassum (Not. Gall.)
* Civitas Baiocassina (sened-iliz 541; Conc. Gall. II, p. 145, 93)
* Baiocas (Not. Dign; Fortunatus; sened-iliz 614; pezhioù moneiz)
* Baiocas (sened-iliz 626/627)

### Gerdarzh

* Dauzat & Rostaing ː (Augustoduro), diwar anv Aogust, impalaer, ha duros, kreñvlec'h. Baiocas, diwar anv ar bobl.

## Ardamezhioù

en gul, e leonparzh en aour, leinet gant pennlizherennoù B ha X ivez en aour

## Istor

Ur skol drouized e vije bet war menez Phaunus. Diasur eo hag Augustodurum e vefe bet kêrben ur civitas da vare hen-impalaerezh roman. Darn a sonj dezho hag e oa staget ouzh hini Aragenua (Vieux), en despet d'ar vin-bonn tro-war-dro. Ausonius (309-394), o skrivañ diwar-benn lec'h ginidig ur c'helener eus Bourdel, Phoebicius ː "Phoebicius ... Beleni aedituus ... stirpe satus druidum gentis Aremoricae" = "Phoebicius ... evezhier templ Belenos ... eus ar ouen drouized Aremoricae"

## Monumantoù ha traoù heverk

* Iliz-veur Intron Varia
* Gwelout: Pallenn-moger Bayeux

## Bezioù ar C'hommonwealth
### Bezioù ar C'hommonwealth e bered ar gumun: Bayeux Eastern Cemetery

| Bro | Niver a dud |
| Rouantelezh-Unanet | 5 (Tirlu) |
| Hollad | 5 |
Marvet int e miz Even 1944, e-pad an Emgann Normandi.

### Bered ar C'hommonwealth: Bayeux War Cemetery

| Bro | Niver a soudarded |
| Afrika ar Su | 1 |
| Aostralia | 17 |
| Alamagn | 466 |
| Bro-C'hall | 3 |
| Kanada | 181 |
| Italia | 2 |
| Polonia | 25 |
| Rouantelezh-Unanet | 3 935 |
| Tchekoslovakia | 2 |
| Unaniezh Soviedel | 7 |
| Zeland-Nevez | 8 |
| Dianav | 1 |
| Hollad | 4 648 |
Ur mell bered eo, an hini vrasañ eus beredoù ar C'hommonwealth eus an Eil brezel-bed e Bro-C'hall. 338 milour eus ar C'hommonwealth beziet enni a zo chomet dianv. Ne voe ket emgannoù start e Bayeux. Padal e voe gloazet-grevus pe lazhet kantadoù a soudarded e-doug Dilestradeg Normandi e miz Mezheven 1944 pe en emgannoù start a voe goude evit dieubiñ an Normandi. Degaset e voe bezioù eus al lec'hioù emgann e Normandi, eus an ospitalioù ha korfoù nijourion marvet e Breizh ivez.

## Tud

* Ex(s)uperius, sellet evit eskop kentañ Bayeux.
* Alain Chartier, skrivagner ha barzhn ganet e Bayeux e 1386; aet da Anaon war dro 1458.
* J. Chartier, breur da Alain, manac'h Sant-Denez, istorour buez Charlez VII, en eus embannet ː les Grandes Chroniques de France, heuliet gant un Histoire de Charles VII, bet moulet e 1476 ha 1493.
* François de Franquetot, dug Coigny, marichal gall (1670-1759)

## Levrlennadur

* (fr)M.-N. Bouillet ː Dictionnaire universel d'histoire et de géographie. L. Hachette & Cie. Paris. 1863
* (fr)Albert Dauzat & Charles Rostaing ː Dictionnaire étymologique de noms de lieux en France. Larousse, 1963; Guénégaud, 1978
* (fr)Nancy Gauthier ː Topographie chrétienne des cités de la Gaule, des origines au milieu du VIIIè siècle. IX. Province ecclésiastique de Rouen (Lugdunesis Secunda). De Boccard. 1996

## Notennoù ha daveoù

* ↑ Roadennoù ofisiel e lec'hienn an EBSSA
* ↑ (fr)M.-N. Bouillet, p. 181, bann 2
* ↑ (fr)Nancy Gauthier, p. 41
* ↑ (fr)Nancy Gauthier. p. 43-44
* ↑ (en)Commonwealth War Graves Commission
* ↑ (en)Commonwealth War Graves Commission